**Temeljem članka 127. Zakona o odgoju i obrazovanju u osnovnoj i srednjoj školi ("NN", br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14 i 7/17 – u daljnjem tekstu: Zakon)**  **i članka 58. Statuta škole, Školski odbor Strukovne škole Đurđevac, r a s p i s u j e**

**NATJEČAJ**

**za izbor i imenovanje ravnatelja/ice škole**

**Za ravnatelja/icu može biti imenovana osoba koja, osim općih uvjeta za zapošljavanje, mora:**

- imati završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

a) sveučilišni diplomski studij ili  
b) integrirani preddiplomski i diplomski sveučilišni studij ili  
c) specijalistički diplomski stručni studij;

- ispunjavati uvjet da nije pravomoćno osuđena za kaznena djela te da nije pokrenut i ne vodi se kazneni postupak zbog počinjenja kaznenih djela iz članka 106. Zakona;

- imati najmanje osam godina staža osiguranja u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama;

- ispunjavati ostale uvjete sukladno Zakonu.

Uz vlastoručno potpisanu prijavu i životopis kandidati su obvezni priložiti:

* **dokaz o stručnoj spremi - original ili ovjerena preslika**
* **dokaz o državljanstvu – domovnica - original ili ovjerena preslika**
* **dokaz o radnom iskustvu u odgojno obrazovnim radu u osnovnoj ili srednjoj školi potvrda poslodavca - original ili ovjerena preslika i elektronički zapis iz evidencije HZMO-a**
* **dokaz o položenom stručnom ispitu i pedagoško-psihološkom obrazovanju ako su bili obvezni polagati**
* **uvjerenje općinskog suda da nije podnesena optužnica niti izrečena nepravomoćna osuđujuća presuda za kaznena djela sukladno ćl.106. Zakona (uvjerenje o nekažnjavanju - ne starije od 6 mjeseci ).**

**Ravnatelj se imenuje na vrijeme od 5 godina.**

Na natječaj se mogu javiti osobe oba spola sukladno članku 13. Zakona o ravnopravnosti spolova.

Ako kandidati ostvaruju prednost pri zapošljavanju prema posebnim propisima, dužni su se na njega pozvati u prijavi za natječaj i uz prijavu priložiti dokaze o istom. Navedeni kandidati imaju prednost u odnosu na ostale kandidate pod jednakim uvjetima.

**Rok za podnošenje prijava kandidata je osam (8) dana od dana objave natječaja.**

Prijave s potrebnom dokumentacijom dostaviti na adresu:

**Strukovna škola Đurđevac; Ul. Dr. Ivana Kranjčeva 5; 48350 Đurđevac, u zatvorenoj omotnici s naznakom “Natječaj za ravnatelja/cu – ne otvarati“**

**Nepotpune i nepravovremene prijave neće se razmatrati.**

**O rezultatima natječaja kandidati će biti obaviješteni u roku od 45 dana od isteka roka za podnošenje prijava.**

Predsjednik školskog odbora:

Branko Pleadin, dipl.ing.